องอาจ สาตรพันธุ์

องอาจ สาตรพันธุ์ (เกิด 8 กุมภาพันธ์  พ.ศ. 2487) เป็นสถาปนิกชาวไทย และศิลปินแห่งชาติ ประจำปี 2552 สาขาทัศนศิลป์ ด้านสถาปัตยกรรมร่วมสมัย เป็นสถาปนิกที่ถือได้ว่าเป็นต้นแบบของสถาปัตยกรรมแบบร่วมสมัยในประเทศไทย ที่มีความสามารถในการสืบทอดและประยุกต์ใช้ศิลปะแบบดั้งเดิมผสมผสานกับศิลปะสมัยใหม่ได้อย่างกลมกลืน และแสดงให้เห็นถึงรากเหง้าของวัฒนธรรมได้เป็นอย่างดี เขาได้รับรางวัลมากมายจากหลาย ๆ สถาบันทางด้านสถาปัตยกรรมร่วมสมัย
งานออกแบบขององอาจในช่วงแรก มักจะเป็นงานสถาปัตยกรรมที่เน้นใช้วัสดุจำพวก คอนกรีต มีรูปแบบโมเดิร์นเต็มตัว ซึ่งล้วนได้รับอิทธิพลมาจากเลอกอร์บูซีเย เช่น อาคารโรงเรียนปานะพันธ์วิทยา ที่มีการนำแนวคิดหลักลักษณะสถาปัตยกรรม 5 ประการของเลอกอร์บูซีเยมาใช้อย่างชัดเจน ปัจจุบันอาคารแห่งนี้ได้ถูกทุบทิ้งไปแล้ว เขายังออกแบบงานในรูปแบบ สถาปัตยกรรมคอนกรีตเปลือย หรือที่เรียกว่า Brutalism เช่น อาคารเรียนฟิสิกส์ มหาวิทยาลัยเกษตรศาสตร์ ด้านงานอออกแบบอาคารสูง เขาเป็นผู้ออกแบบ ตึกช้าง ซึ่งเคยได้รับการจัดอันดับให้เป็นหนึ่งในตึกระฟ้าที่มีเอกลักษณ์ที่สุดในโลก 20 อันดับ 
งานในช่วงหลัง องอาจได้เปลี่ยนแนวทางการออกแบบไปสู่งานสถาปัตยกรรมที่เน้นกลิ่นอายของความเป็นท้องถิ่นไทย ไม่ว่าจะเป็น โรงแรมราชมรรคา โรงแรมแทมมารินวิลเลจ จังหวัดเชียงใหม่ ที่นำรูปแบบล้านนามาใช้ในงานออกแบบอย่างเต็มตัว เขายังเป็นกรรมการตัดสินผลงานดีเด่นทางสถาปัตยกรรมของสมาคมสถาปนิกสยาม อีกด้วย

**ประวัติ**
องอาจ สาตรพันธุ์ เกิดเมื่อวันที่ 8 กุมภาพันธ์ พ.ศ. 2487 ที่กรุงเทพมหานคร  เป็นบุตรคนสุดท้อง ในจำนวนพี่น้อง  4  คน บิดาชื่อนายอัญ  สาตรพันธุ์  มารดาชื่อนางลำเจียก  สาตรพันธุ์  สมรสกับนางรุจิรัตน์  วิจิตรานนท์ จบการศึกษาระดับมัธยมศึกษาจากโรงเรียนปานะพันธุ์วิทยา จากนั้นจึงได้ไปศึกษาด้านสถาปัตยกรรม ในระดับปริญญาตรี ณ มหาวิทยาลัยคอร์เนล และระดับปริญญาโท จากมหาวิทยาลัยเยล ภายหลังจบการศึกษาองอาจได้ทำงานกับบริษัท Glen Paulsen & Associates  Architects, Bloomfield Hills, รัฐมิชิแกน สหรัฐอเมริกา จนต่อมาในปี พ.ศ. 2512  ได้ก่อตั้งสำนักงาน ”องอาจสถาปนิก” ขึ้นที่ถนนศรีอยุธยา  กรุงเทพมหานคร

**ผลงาน**
 อาคารโรงเรียนปานะพันธ์วิทยา- ตึกช้าง- โรงแรมแทมมารินวิลเลจ- อาคารเรียนฟิสิกส์ มหาวิทยาลัยเกษตรศาสตร์ - โรงแรมราชมรรคา
ไฟล์:Class room building, Panabhandhu.jpg|Panabhandhu School
ไฟล์:Sammakorn sales office.jpg|Sammakorn sales office
ไฟล์:Elephant Building.jpg|Elephant Building
ไฟล์:Toshiba Headquater.jpg|Toshiba Headquater
ไฟล์:Icon III Condiminium.jpg|Icon III Condominium
ไฟล์:Ong-ard Architects Atelier.jpg|Ong-ard Architects Atelier
ไฟล์:Tamarind Village.JPG|thumb|Tamarind Village
ไฟล์:Rachamankha Hotel.JPG|thumb|Rachamankha Hotel
ไฟล์:Private Residence Bangkok.JPG|thumb|Private Residence Bangkok
ไฟล์:Maerim Residence Chiang Mai.JPG|thumb|Maerim Residence Chiang Mai
ไฟล์:Private Residence.JPG|thumb|Private Residence Chiang Mai
ไฟล์:Physics Building SciKU.jpg|thumb|Physics Building, Kasetsart University

**ด้านสังคม**
 กรรมการตัดสินผลงานดีเด่นทางสถาปัตยกรรม ของ สมาคมสถาปนิกสยาม

**รางวัลและเกียรติคุณที่ได้รับ**
 รางวัล The Baird Prize จากมหาวิทยาลัยคอร์แนล- รางวัลสถาปนิกดีเด่น จากสมาคมสถาปนิสยาม  และรางวัลส่งเสริมเชียงใหม่งามจากสถาปนิกล้านนา 52- พ.ศ. 2503   ได้รับรางวัล “The York Price” จากมหาวิทยาลัยคอร์แนล - พ.ศ. 2505 ได้รับรางวัล “The Baird Prize” จากมหาวิทยาลัยคอร์แนล- พ.ศ. 2525 ได้รับรางวัลผลงาน “สถาปัตยกรรมดีเด่น”  จาก Henkel Thai Factory- ได้รับรางวัลผลงาน “สถาปัตยกรรมดีเด่น” โดยการออกแบบบ้าน ดร.กร - ท่านผู้หญิงนิรมล  สุริยสัตย์ จากสมาคมสถาปนิกสยาม- พ.ศ. 2537 ได้รับรางวัล “สถาปนิกดีเด่น” ในวาระครบรอบ 60 ปี จากสมาคมสถาปนิกสยาม- พ.ศ. 2545 ได้รับรางวัล “ส่งเสริมเชียงใหม่งาม” โดยการออกแบบโรงแรมแทมมารินวิลเลจ จากสถาปนิกล้านนา 45- พ.ศ. 2552 ศิลปินแห่งชาติ สาขาทัศนศิลป์ ด้านสถาปัตยกรรมร่วมสมัย

**เครื่องราชอิสริยาภรณ์**
 พ.ศ. 2553 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น จตุตถดิเรกคุณาภรณ์

**อ้างอิง**

**แหล่งข้อมูลอื่น**
  Ong-ard Architects -  Rachamankha-  The struggle to save classic Thai architecture, The New York Times-  Farewell to PB, Art4Dfix-attempted=yes -  House 2000- Silence of the Past, Art4D date=2016-03-04 -  The Presence of the Past: Open Courtyard Houses, Thailand Creative & Design Center date=2016-06-24 -  Differences, Originality and Assimilation: Building Nine at Panabhandhu School-Harvard University ,Non Arkaraprasertkul& Reilly Paul Pabitaille -  A Tradition of Serenity: The Tropical Houses of Ong-ard Satrabhandhufix-attempted=yes 
หมวดหมู่:ศิลปินแห่งชาติสาขาทัศนศิลป์
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:สถาปนิกชาวไทย
หมวดหมู่:บุคคลจากกรุงเทพมหานคร‎‎
หมวดหมู่:ศิษย์เก่าจากมหาวิทยาลัยคอร์เนล
หมวดหมู่:ศิษย์เก่าจากมหาวิทยาลัยเยล